Uppeldi og menntun - 16.02.2007 , Blaðsíða 58 58 NÁMSMAT Í HÖNDUM KENNARA förum og iðni nemenda og rúmlega fjórðungur á vinnubrögðum þeirra og frágangi verkefna . Rúmlega fimmtungur svarenda byggir einkunnir að öllu eða miklu leyti á virkni nemenda . Fæstir svarenda byggja einkunnir á þáttum eins og hegðun , mis - munandi hæfileikum nemenda eða gæðum heimavinnunnar , eða tæp 19% . Um þriðj - ungur kennaranna byggir einkunnir að engu leyti á slíkum matsþáttum . Niðurstöð - ur um lokamatið sýna einungis mun eftir aldursstigi í spurningum um matsþætti í einkunnagjöfinni . Á mynd 2 má sjá að það eru helst kennarar sem kenna á yngsta og á fleiri en einu stigi sem byggja einkunnir að öllu eða miklu leyti á slíkum matsþáttum . UMRÆÐA ? NÁMSMAT Í HÖNDUM GRUNNSKÓLAKENNARA Eins og áður sagði var tilgangur rannsóknarinnar fyrst og fremst að skoða stefnu skóla í námsmati , áherslur og fjölbreytni aðferða kennara við að meta stöðu og framfarir nemenda og hvernig þeir nýta niðurstöður til að leiðbeina nemendum og veita þeim upplýsingar um stöðu sína . Niðurstöður benda til þess að vitund kennara um stefnu skóla í námsmati og áherslur í námsmati séu svipaðar niðurstöðu Stiggins og Conklin ( 1992 ) sem segja að kennarar hafi ekki skýra mynd af stefnu skóla í námsmati . Þeir segja að áhersla í námsmati sé á inntak námsefnis og athafnir nemenda og matsaðferðir kennara séu skrifleg próf og mat á frammistöðu nemenda . Þá koma niðurstöður heim og sam - an við niðurstöður bandarískra rannsókna á einkunnagjöf kennara . Meginuppistaða í einkunnagjöf þeirra er byggð á prófum og að hluta til á virkni og hæfni nemenda ( McMillan og Workman , 1998 ; McMillan , 2001 ) . Niðurstöður rannsóknarinnar gefa til kynna að sterkt samband sé á milli aldursstigs og námsgreina sem þátttakendur kenna og námsmats en þetta tvennt hefur afgerandi áhrif á hvað kennarar setja í forgang að meta og hvaða matsaðferðir þeir velja . Þessar niðurstöður koma heim og saman við niðurstöðu Cizeak , Fitzgerald og Racher ( 1995 ) og Stiggins og Conklin ( 1992 ) sem segja að munur sé á námsmati kennara eftir kyni , starfsumhverfi , starfsreynslu þeirra , aldri nemenda og námsgreinum sem þeir kenna . Fjölbreytni í námsmati virðist mun meiri á yngsta stiginu þar sem lögð er áhersla á frammistöðumat og að meta t.d. framfarir , virkni og hæfni nemenda . Kennarar á eldri stigum virðast uppteknari af að meta þekkingu nemenda á námsefninu með skrif - legum prófum . Það kemur heim og saman við skoðun Anderson ( 2003 ) , McMillans og Workman ( 1998 ) svo og Stiggins og Conklin ( 1992 ) . Það kemur ef til vill ekki á óvart að námsmat meðal kennara , sem kenna aðrar námsgreinar en bóklegar , taki meira mið af færni og afrakstri nemenda og segja má að námsmat þeirra geti verið ögn flóknara en hjá kennurum sem kenna bóklegar náms - greinar . Ef til vill má skýra muninn á milli kennara eftir því á hvaða aldursstigi þeir kenna með því að námsmati á yngsta stigi sé ætlað að taka meira mið af aldri og þroska nemenda . Að ákveðin skil eigi að vera í náminu þegar nemendur færast á mið - stigið og þá má gera ráð fyrir að námsmat á unglingastigi taki fyrst og fremst mið af bóknámsgreinum . Þegar hins vegar er miðað við niðurstöður rannsóknarinnar um áhrif samræmdra